সদৌ অসম ছাত্ৰ সন্থাৰ উদ্যোগত বৃহস্পতিবাৰে অনুষ্ঠিত হৈছিল সকীয়নি বিক্ষোভ। এই বিক্ষোভ কাৰ্যসূচীত অংশ ল'বলৈ বিশ্বনাথৰ পৰা আছুৰ কেইবাজনো বিষয়ববীয়া গুৱাহাটীলৈ গৈছিল।
বিক্ষোভ কাৰ্যসূচীত অংশগ্ৰহণ কৰি ওভতি অহাৰ পথত ১৫ নং ৰাষ্ট্ৰীয় ঘাইপথত তথা জামুগুৰিহাটৰ গেৰেকী চুকত নিশা প্ৰায় ৩ মান বজাত এখন মালবাহী বলেৰ' পিক আপ ভানৰ সৈতে তেওঁলোকে উঠি অহা ছুইফট ডিজায়াৰ খনৰ মুখামুখি সংঘৰ্ষ সংঘটিত হয়। ঘন কুঁৱলীৰ বাবে এই ভয়ংকৰ দুৰ্ঘটনাটো সংঘটিত হোৱাৰ সন্দেহ কৰা হৈছে।
উল্লেখ্য যে ছাত্ৰ নেতা কেইগৰাকীয়ে এ এছ-১২ কে-৬২৯১ নম্বৰৰ এখন ছুইফট ডিজায়াৰত বিশ্বনাথ চাৰিআলি অভিমুখে আহি থাকোতে বিপৰীত দিশৰ পৰা আহিছিল এ এছ-২৭চি-২৮১৭ নম্বৰৰ এখন বলেৰ' পিক আপ ভান। তীব্ৰ গতিত অহা গাড়ী দুখনৰ মাজত সংঘটিত দুৰ্ঘটনাটোত আছুৰ বিষয়ববীয়া কেইজন গুৰুতৰভাৱে আহত হয়।
আনহাতে, আহতসকলক পোনপ্ৰথমে ঢলাইবিল চিকিৎসালয়ত ভৰ্তি কৰোৱা হয় যদিও নেতা কেইগৰাকীক পাছত উন্নত চিকিৎসাৰ বাবে তেজপুৰলৈ প্ৰেৰণ কৰা হয়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
